Lolland-Falsters Stifts-Tidende, 1839-02-22
Fædrelandet. Den roeskildske Stændertidende er nu sluttet, og Resultatet af den sidste Sag, som den meddeler, er saaledes først kommen til Publicums Kundskab 2 Maaneder efterat selve Sagen var forhandlet i Forsamlingen, en bemærkning vi kun fremkomme med, for at Publikum kan dømme og hvorvidt der var Grund til den Roes, den berlingske Tidende i sin Tid ydede den Hurtighed, hvormed Stændertidenden udkom. Med Hensyn til Forsendelsen af Stændertidenden maa vi endnu gjøre opmærksomme paa, at Provindserne ikke i denne Henseende ere blevne begunstigede, thi saavel i den berlingske Avis som i Kbhpst. har man i den senere Tid kunnet læse Uddrag af Stændertidenden en Postdag førend selve Stændertidenden blev sendt hertil, og da hine Blade jo ikke kunne afbenytte Stændertidenden førend den virkelig er udkommen, er det heraf indlysende, at Stændertidenden nødvendigviis maa kunne være her paa samme Tid, om end ikke før, som de kjøbenhavnske Blade, der have afbenyttet den. Efter denne Jndledning, der maa tjene til Undskyldnind for at Red, ikke i den senere Tid har kunnet meddele Stænderforhandlingerne saa hurtigt som den ønskede, ville vi gaae over til at meddele den sidste Sag, i hvilken Petition er indgiven, nemlig den angaaende Proprietair TuteinsForslag om Tidenders og Journalers Forsendelse med Posten, en Sag, der vistnok har Jnteresse saavel for Journalisterne som for Publicum. Under den foreløbige Behandling af Sagen bemærkede Cancellieraad Hempel angaaende de Byrder, der paahvile de privilegerede Blade, at disse bestode i, foruden en Betaling til den polytechniske Læreanstalt hver Gang et Adressecontoir skifter Eier, qvartaliter 6 s. til samme Læreanstalt af hvert Exemplar, der forsendes med Posten. Foruden denne Betaling paalaae tillige Udgiverne af Stiftsaviserne den Byrde at maatte indrykke mange offentlige Bekjendtgjørelser aldeles gratis, og at denne Byrde ingenlunde var ubetydelig, godtgjorde Taleren ved alene at henvise til Bekjendtgjørelserne og Kornpriserne, hvorefter Capitelstaxten sættes, hvilke Bekjendtgjørelser for en enkelt Udgiver alene har beløbet sig til henved 80 Rbd. Ogsaa med Hensyn til den Betaling, som en Udgiver erholder for de Aviser, der forsendes med Posten, lider Udgiverne Tab, thi medens Udgiveren af Fyens Stiftstidende, faaer 4 Rbd. aarlig for de Aviser, der udgives paa Stedet, erholder han kun 3 Rbd. aarlig for de, der forsendes med Posten, medens Abonnenterne derimod maa betale Postkassen mellem 5 og 6 Rbd. for denne Avis. At Betalingen for Forsendelsen at Aviser med Posten heller ikke kan siges at være moderat, oplyste Grev Danneskjold-Samsøe med følgende Exempel, der sendes til Odense ugentlig med Pakkeposten 15 Exemplarer af Kjøbenhavnsposten, altsaa en Pakke, hvori der er 105 Nummere af dette Blad, og hvis Vægt udgjør noget over 1 Pd. Sammes Forsendelse til Odense vil altsaa koste den private Afsender 16 s. i Porto og Gebyhrer for hver Gang, følgelig 8 Rbd. 64 s. for hele Aaret. Postvæsenet derimod oppebærer i den saakaldte modererede Porto for disse 15 Exemplarer 54 Rbd. 6 s. J den indgivne Petition, der ganske stemmede med Committeebetænkningen, blev det ligeledes fremhævet, at de udenlandske Blade vare med Hensyn til Postforsendelsen mere begunstigede end danske, thi medens Journal des Debats svarede 3 pCt., svarede "Dagen omtrent 27 pCt. og Kjøbenhavnsposten endog omtrent 30 pCt. Blandt de flere Exempler paa hvor meget dyrere Aviser bliver her end andetsteds har Petititionen anført Neue Zeitung, der i Hamborg koster 18 Mk. Courant eller 9 Rbd. 58 s., og af det danske Postcontoir beregnes til 11 Rbd. 72 s., men førend den kommer til noget Sted i Danmark kommer til at koste 16 Rbd. 84 s. Journal des Debats, der kan faaes hos det preussiske Ober=Post=Amt i Hamborg for 41 Rbd. 75 s., koster hver dansk Abonnent 58 Rbd. 56 s. Ausburger Allg. Zeitung koster med Posten 26 Rbd. 88 s., medens den gjennem Boghandlen kan haves for 15 Rbd. Sammenligner man Tilstanden med andre Lande, da bliver Contrasten end mere paafaldende, thi i Sachsen modtager Postvæsenet uden Betaling enhver Avis; i Preussen kan man gjennem Postvæsenet erholde 1300 Aviser tilsendte, og i Sverrig, skal ethvert stemplet Blad forsendes mod en aarlig Betalig af 2 Rbd. Stempelafgiften udgjør der foren Avis, der udkommer daglig, 3 Mk. om Aaret. Stænderforsamlingens Petition gik ud paa fem Poster, hvis Hovedindhold var, at alle danske Journaler og Tidender maatte kunne sendes med Posterne, og at saavel danske som fremmede Aviser maatte sendes med alle Poster, Petitionen blev forfattet af Committeens Medlem, Cancellieraad Deichmann, hvis nøie Kjendskab til Sagen man skylder hele Detaillen, hvorfor han og modtog Forsamlingens Tak, og Sagen har saaledes tillige viist hvilken Nytte Forsamlingen kan have af dens tause Medlemmer, naar de kun rigtigen bruges.